Source: https://www.riigiteataja.ee/kohtulahendite_liigitus.html?jaotus=juur.206106664.206108731.206108881.206109178.206112886&kokkuvotted=false&jaotusedVaikimisiAvatud=
Timestamp: 2020-08-13 15:20:25+00:00
Document Index: 3185063

Matched Legal Cases: ['§ 40', 'Riigikohus ', '§ 10', '§ 35', 'Riigikohus ', '§ 53', 'Riigikohus ', 'Riigikohus ', '§ 53', 'kohus ', 'Riigikohus ', '§ 54', 'Riigikohus ']

ES § 40 lg 1 &#8211; asjaolu, et üürniku surma korral kui üürileandja tunnistab esialgse üürniku asemel üürnikuks ühe temaga koos elanud perekonnaliikmetest varem sõlmitud üürilepingu järgi, ei muuda surnud üürniku teiste perekonnaliikmete õigusi ega kohustusi üürilepingu järgi.
3-2-1-7-99 Riigikohus 26.01.1999
Üürnikul on õigus majutada üksnes abikaasat ja alaealisi lapsi üürileandja nõusolekuta kooskõlas ES §-ga 35 lg 2. Teiste ES § 10 nimetatud isikute majutamist lubatakse ES § 35 lg 2 kohaselt üksnes üürileandja kirjalikul nõusolekul. Ebaseaduslikult majutatud isikul ei teki samasuguseid õigusi, mis on seaduse alusel majutatud isikul.
3-2-1-100-96 Riigikohus 27.09.1996
Asjaolu, et üürniku perekonnaliige või isik, kes lakkas olemast üürniku perekonnaliige, lahkus korterist, ei anna üürnikule alust nõuda tunnistada üürileping selle isiku suhtes eluruumi kasutamiseks lõppenuks ES § 53 alusel.
3-2-3-13-96 Riigikohus 24.04.1996
Eluruumi omaniku alaealised lapsed ei muutu eluruumi omaniku endisteks perekonnaliikmeteks
3-2-1-56-96 Riigikohus 17.04.1996
Üürniku perekonnaliikmetel (ka endistel) on üürnikuga samad õigused ning üürnikul ei ole õigus teha neile takistusi korteri kasutamisel.
Üürilepingu ennetähtaegne lõpetamine saab olla vaid üürniku (või temaga võrdsustatud isiku) vaba tahe (ES § 53). Seaduse mõttest ei tulene, et kohus võiks ühe üürniku taotlusel tunnistada üürilepingu ennetähtaegselt lõpetatuks teise üürniku suhtes.
3-2-1-26-96 Riigikohus 28.02.1996
Elamuseadus sätestab eluruumi allüürile andmisel üürniku perekonnaliikmete nõusoleku, mille puudumisel on rikutud ka perekonnaliikmete õigusi ning nende suhtes on alusetu ES § 54 lg 1 p 2 kohaldamine.
III-2/3-32/95 Riigikohus 30.11.1995